Александр Горбов

Александр Иванович Горбов (1857 елның 23 мае, Мәскәү, Россия империясе — 1939 елның 26 гыйнвары, Ленинград, ССРБ) — галим-химик, профессор.

 Тормыш юлы 
Александр Горбов 1857 елның 23 маенда Мәскәү шәһәрендә туа.

1878 елда Орёлда гимназияне тәмамлый һәм шул ук елны Петербург университетына физика-математика факультетының табигый бүлегенә укырга керәГорбов, Александр Иванович // Военная энциклопедия : [в 18 т.] / под ред. В. Ф. Новицкого … [и др.]. — СПб. ; [М.] : Тип. т-ва И. Д. Сытина, 1911—1915..

1882 елда университетны табигый фәннәр кандидаты дәрәҗәсе белән тәмамлый. Университетны тәмамлаганнан соң, профессор Александр Бутлеров җитәкчелегендә химия белән башта университет лабораториясендә, аннары Фәннәр академиясе лабораториясендә шөгыльләнә. 1886 елдан техник химиянең аналитик бүлеге каршында лаборант сыйфатында хезмәт итә.

1894 елдан — Петербургтагы Николаевка инженерлык академиясендә химия лаборатория мөдире, 1918 елдан алып 1924 елга кадәр — лаборатория профессоры.

1906—1912 елларда профессор Владимир Миткевич белән берлектә электр-дуга методы белән һавадан азот кислотасын алу өчен Россиядә беренче тәҗрибә электр мичен («Горбов-Миткевич миче») проектлый һәм төзи.

Рус физика-химия җәмгыятенең эшчәнлекле әгъзаларының берсе. Россия Фәннәр академиясе каршындагы Россиянең табигый җитештерү көчләрен өйрәнү комиссиясенең Сапропель комитеты рәисе. Россия Гамәли химия институты Советы әгъзасы.

1927 елдан — «Прикладная химия» журналы редакторы.

1921 елда Таганцев Эше буенча кулга алына («Петроград хәрби оешмасы» эше), әмма үтенечнамәдән соң азат ителә. 1934 елда читтән торып «"Россия милли партиясе" контрреволюцион милли-фашистлар оешмасы» эше буенча узаГорбов Александр Иванович. Сайт Николаевского Инженерного училища./

 Искәрмәләр 

 Әдәбият 

 Биографический словарь профессоров и преподавателей императорского С.-Петербургского университета с 1869 по 1894 гг. —1896 г. — стр 202—203.


 Сылтамалар 


 Горбов Александр Иванович — Зур совет энциклопедиясеннән мәкалә.

Төркем:Питырбурда вафатлар
Төркем:Әлифба буенча шәхесләр
Төркем:1939 елда вафатлар
Төркем:26 гыйнвар көнне вафатлар
Төркем:Мәскәүдә туганнар
Төркем:1857 елда туганнар
Төркем:23 май көнне туганнар
Төркем:Санкт-Петербург дәүләт университетын тәмамлаучылар
Төркем:Химиклар